[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.10.2008

COM(2008) 630 τελικό

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με την εφαρμογή κατά το έτος 2007 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με την εφαρμογή κατά το έτος 2007 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής

Προλογοσ

Η παρούσα έκθεση, που καλύπτει το έτος 2007 υποβάλλεται κατ’εφαρμογή του άρθρου 17 παράγραφος 1 του κανονισμού (ΕΚ) αριθ. 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής [1].

Το παράρτημα στην παρούσα έκθεση περιέχει στατιστικά στοιχεία σχετικά με τον χειρισμό των αιτήσεων πρόσβασης. Ως προς αυτό, πρέπει να υπογραμμίσουμε ότι τα στατιστικά στοιχεία αναφέρονται αποκλειστικά στις αιτήσεις πρόσβασης σε μη δημοσιευμένα έγγραφα και δεν περιλαμβάνουν ούτε τις παραγγελίες ήδη δημοσιευμένων εγγράφων ούτε τις αιτήσεις πληροφοριών.

1. Πολιτικη διαφανειασ[2]

Μετά από τη δημοσίευση, στις 18 Απριλίου 2007, πράσινης βίβλου επί του θέματος, η Επιτροπή οργάνωσε δημόσια διαβούλευση για την αναθεώρηση της νομοθεσίας σχετικά με την πρόσβαση του κοινού στα έγγραφα[3].

2. Μητρωα και ιστοτοποι στο διαδικτυο

2.1. Κατά τα τέλη του 2007, το μητρώο εγγράφων της Επιτροπής περιελάμβανε 86.887 έγγραφα (βλ. συνημμένο πίνακα).

2.2. Ο κανονισμός προβλέπει στο άρθρο 9 παράγραφος 3 ότι τα λεγόμενα «ευαίσθητα» έγγραφα[4] καταχωρίζονται στο μητρώο μόνον μετά από σύμφωνη γνώμη του συντάκτη τους. Το 2007, κανένα ευαίσθητο έγγραφο βάσει της διάταξης αυτής δεν καλυπτόταν από το μητρώο.

2.3. Τα δεδομένα σχετικά με την επισκεψιμότητα του ιστότοπου «διαφάνεια και πρόσβαση στα έγγραφα», που βρίσκεται στον εξυπηρετητή EUROPA παρουσιάζονται ως εξής:

Αριθμός επισκεπτών | Αριθμός επισκέψεων | Αριθμός σελίδων |

Σύνολο | 39.013 | 53.848 | 65.156 |

Μηνιαίος μέσος όρος | 3.251 | 4.487 | 5.430 |

3. Συνεργασια με τα λοιπα θεσμικα οργανα και τα κρατη μελη

Δυνάμει του κανόνα υποχρεωτικής εναλλαγής, το Ευρωπαϊκό Κοινοβούλιο συγκάλεσε, στις 2 Οκτωβρίου 2007, τη διοργανική επιτροπή που προβλέπεται στο άρθρο 15 παράγραφος 2 του κανονισμού.

Εξάλλου, οι υπηρεσίες των τριών οργάνων που έχουν επιφορτιστεί με την εφαρμογή του κανονισμού συνέχισαν τις επαφές τους κατά τη διάρκεια του 2007 στο πλαίσιο ενός φόρουμ ανταλλαγής απόψεων σχετικά με νομικά θέματα που αφορούν την εφαρμογή του κανονισμού.

4. Αναλυση των αιτησεων προσβασησ

4.1. Η συνεχής αύξηση του αριθμού των αρχικών αιτήσεων που παρατηρήθηκε από την έκδοση του κανονισμού, επιβεβαιώθηκε κατά τη διάρκεια του έτους 2007. Για εφέτος, καταχωρήθηκαν από τις υπηρεσίες 4196 αρχικές αιτήσεις, ήτοι 355 αιτήσεις περισσότερες από το 2006.

4.2. Ο αριθμός των επιβεβαιωτικών αιτήσεων πρακτικώς διπλασιάστηκε: το 2007 καταχωρήθηκαν 273 αιτήσεις έναντι 140 το 2006.

4.3. Όσον αφορά την κατανομή των αιτήσεων ανά τομείς συμφερόντων, οι τομείς της συνεργασίας σε θέματα δικαιοσύνης, μεταφορών και ενέργειας, ανταγωνισμού, εσωτερικής αγοράς, περιβάλλοντος και πολιτικής των επιχειρήσεων συγκεντρώνουν συνολικά πάνω από το 40% των αιτήσεων.

4.4. Η κατανομή των αιτήσεων ανά κοινωνικο-επαγγελματικές κατηγορίες επιβεβαίωσε τη σημασία που έχει ο αριθμός αιτήσεων που προέρχονται από τον ακαδημαϊκό χώρο: παραμένουν στην κορυφή των αιτήσεων συγκεντρώνοντας περίπου το 30% αυτών.

4.5. Τέλος, η γεωγραφική κατανομή των αιτήσεων παρέμεινε σταθερή. Πάνω από 20% των αιτήσεων προέρχεται από άτομα ή οργανισμούς εγκατεστημένους στο Βέλγιο, λόγω του αριθμού των επιχειρήσεων, των δικηγορικών γραφείων και των ενώσεων ή των ΜΚΟ που ασκούν δραστηριότητες σε ευρωπαϊκό επίπεδο. Εξάλλου, το μεγαλύτερο τμήμα των αιτήσεων προέρχεται από τα πιο πυκνοκατοικημένα κράτη μέλη: Γερμανία, Γαλλία, Ιταλία, Ισπανία, Ηνωμένο Βασίλειο και Κάτω Χώρες, που συνολικά συγκεντρώνουν περίπου πάνω από τις μισές αιτήσεις (49,18 %). Το ποσοστό των νέων κρατών μελών παραμένει χαμηλό.

5. Εφαρμογη των εξαιρεσεων από το δικαιωμα προσβασησ

5.1. Το ποσοστό των θετικών απαντήσεων στην αρχική φάση των αιτήσεων σε μεγάλο βαθμό βρίσκεται στο ίδιο επίπεδο με το προηγούμενο έτος.

Σε 72,71 % των περιπτώσεων (έναντι 73,83% το 2006) τα έγγραφα δημοσιοποιήθηκαν πλήρως και σε 3,88 % των περιπτώσεων (έναντι 2,94% το 2006), χορηγήθηκε μερική πρόσβαση στα ζητούμενα έγγραφα.

5.2. Το ποσοστό των αποφάσεων που επιβεβαιώνουν την αρχική θέση σημείωσε ελαφρά μείωση (66,30 % των περιπτώσεων έναντι 69,29 % το 2006).

Το ποσοστό των πλήρως θετικών απαντήσεων μετά από αρχική άρνηση σχεδόν διπλασιάστηκε (15,38% έναντι 8,57% το 2006). Αντίθετα, το ποσοστό των αποφάσεων που χορηγούν μερική πρόσβαση μετά από αρχική άρνηση μειώθηκε ελαφρά (18,32 % έναντι 22,14 % το 2006).

5.3. Στο αρχικό στάδιο, οι δύο βασικότεροι λόγοι άρνησης εξακολουθούν να είναι:

- η προστασία του σκοπού επιθεώρησης, έρευνας και οικονομικού ελέγχου (άρθρο 4 παράγραφος 2 τρίτη περίπτωση), αν και σημειώθηκε μείωση σε σχέση με το 2006 (23,48 % αρνήσεων έναντι 30,72 % το 2006),

- η προστασία της διαδικασίας λήψης αποφάσεων της Επιτροπής (άρθρο 4 παράγραφος 3), με ποσοστό 19,29 % για περιπτώσεις που αφορούν γνώμες για εσωτερική χρήση, και 12,02 % για περιπτώσεις για τις οποίες δεν έχει ακόμα ληφθεί απόφαση, ήτοι συνολικά 31,31 % αρνήσεων).

Η επίκληση της προστασίας διεθνών σχέσεων και της προστασίας εμπορικών συμφερόντων σημείωσε σαφή αύξηση, με αντίστοιχα 10,98 % (έναντι 7,06% το 2006), και 10,79 % (έναντι 8,94 % το 2006) των περιπτώσεων άρνησης.

5.4. Οι βασικοί λόγοι που αιτιολογούν την επιβεβαίωση μιας άρνησης πρόσβασης είναι η προστασία εμπορικών συμφερόντων (επίκληση της οποίας γίνεται στο 25,25 % των περιπτώσεων άρνησης, έναντι μόλις 16,5% το 2006), και η προστασία του σκοπού των ενεργειών έρευνας (24,75 %, έναντι 27,18 % το 2006).

Η αντίρρηση κράτους μέλους στη δημοσιοποίηση εγγράφων που προέρχονται από αυτό ευρίσκεται στην τρίτη θέση με 19,1% των περιπτώσεων άρνησης (έναντι μόλις 10,19 % το 2006).

6. Καταγγελιεσ υποβληθεισεσ στον ευρωπαιο διαμεσολαβητη

6.1. Κατά τη διάρκεια του έτους 2007, ο διαμεσολαβητής περάτωσε 16 φακέλους καταγγελιών κατά της Επιτροπής σχετικά με αρνήσεις γνωστοποίησης εγγράφων [5]:

3 περιπτώσεις περατώθηκαν χωρίς να διαπιστωθεί κακή διοίκηση |

2290/2004/IP | 260/2006/BU[6] | 723/2006/WP |

9 περιπτώσεις περατώθηκαν με επικριτικό σχόλιο |

1434/2004/PB | 144/2005/PB | 1693/2005/PB |

1844/2005/GG | 3002/2005/PB | 3193/2005/TN |

2196/2006/SAB | 3697/2006/PB | 668/2007/MHZ |

4 περιπτώσεις περατώθηκαν χωρίς να δοθεί συνέχεια στην έρευνα |

3269/2005/TN | 2654/2006/PB[7] | 3678/2006/JMA[8] | 349/2007/PB[9] |

6.2. Κατά τη διάρκεια του έτους 2007 ο διαμεσολαβητής έλαβε 13 καταγγελίες σχετικά με αρνήσεις γνωστοποίησης εγγράφων.

7. Δικαστικεσ προσφυγεσ

7.1. Το Πρωτοδικείο εξέδωσε δύο αποφάσεις σε υποθέσεις που αφορούσαν αποφάσεις της Επιτροπής που αρνείτο πλήρως ή μερικώς την πρόσβαση σε έγγραφα βάσει του κανονισμού 1049/2001.

7.1.1. Απόφαση του Πρωτοδικείου της 12ης Σεπτεμβρίου2007, υπόθεση T-36/04, Association de la Presse Internationale A.S.B.L. ("API") κατά Επιτροπής:

Το Πρωτοδικείο ακύρωσε μερικώς την απόφαση της Επιτροπής με την οποία αυτή αρνήθηκε την πρόσβαση στα υπομνήματά της τα οποία είχαν κατατεθεί στο πλαίσιο πολλών διαδικασιών ενώπιον του Δικαστηρίου και του Πρωτοδικείου. Το Πρωτοδικείο διευκρίνισε ότι όταν σε μια υπόθεση δεν έχει ακόμα πραγματοποιηθεί συνεδρίαση, ισχύει η εξαίρεση "διαδικασίες Δικαστηρίου" χωρίς το όργανο να προβαίνει σε συγκεκριμένο έλεγχο κάθε σχετικού εγγράφου. Αντίθετα, μετά τη συνεδρίαση, η Επιτροπή έχει την υποχρέωση να προβαίνει σε συγκεκριμένη αξιολόγηση κάθε αιτούμενου εγγράφου για να επαληθευτεί, από το ειδικό περιεχόμενό του, κατά πόσο αυτό μπορεί να δημοσιοποιηθεί ή αν η δημοσιοποίησή του θα μπορούσε να βλάψει τις δικαστικές διαδικασίες τις οποίες αφορά. Σε περίπτωση άρνησης είναι αναγκαία ειδική αιτιολόγηση που να εξηγεί τους κινδύνους.

Εξάλλου, το Πρωτοδικείο θεωρεί ότι στην περίπτωση συναφών υποθέσεων η απλή σχέση συνάφειας δεν θα ήταν από μόνη της αρκετή για να αιτιολογήσει την άρνηση στην πρόσβαση.

Όσον αφορά τις διαδικασίες επί παραβάσει, το Πρωτοδικείο θεωρεί ότι ο στόχος επίτευξης φιλικού διακανονισμού εξακολουθεί να αιτιολογεί την άρνηση ακόμα και μετά την συνεδρίαση και μέχρι την απόφαση του Δικαστηρίου. Η Επιτροπή, η Σουηδία και η API κατέθεσαν, η κάθε μία, αίτηση αναιρέσεως ενώπιον του Δικαστηρίου κατά της εν λόγω απόφασης.

7.1.2. Απόφαση του Πρωτοδικείου της 8ης Νοεμβρίου 2007, υπόθεση T-194/04, The Bavarian Lager Company Limited κατά Επιτροπής:

Το Πρωτοδικείο ακύρωσε απόφαση της Επιτροπής με την οποία αυτή αρνήθηκε την πρόσβαση στα ονόματα ορισμένων προσώπων, εξωτερικών συνεργατών, που είχαν συμμετάσχει σε σύσκεψη αναφέροντας ότι η πρόσβαση στα έγγραφα που περιλαμβάνουν στοιχεία προσωπικού χαρακτήρα αφορά αποκλειστικά την εφαρμογή του κανονισμού 1049/2001. Το Πρωτοδικείο, αφού ανέλυσε τη σχέση μεταξύ των κανονισμών 1049/2001 και 45/2001[10], προσδιόρισε ότι η εξαίρεση που προβλέπεται στο άρθρο 4 παράγραφος 1 στοιχείο β) του κανονισμού 1049/2001 αφορά μόνο τα δεδομένα προσωπικού χαρακτήρα που μπορεί να προξενήσουν συγκεκριμένη και ουσιαστική βλάβη στην ιδιωτική ζωή και την ακεραιότητα του ατόμου.

Όσον αφορά την προστασία των στόχων των ενεργειών έρευνας, το Πρωτοδικείο προσδιόρισε ότι το όργανο πρέπει να αποδεικνύει in concreto ότι η δημοσιοποίηση του συγκεκριμένου εγγράφου με τα ονόματα μπορεί να προξενήσει συγκεκριμένη και ουσιαστική βλάβη στις ενέργειες έρευνάς του.

Η Επιτροπή κατέθεσε επίσης αίτηση αναιρέσεως ενώπιον του Δικαστηρίου κατά της εν λόγω απόφασης για να καταστεί δυνατό να διευκρινιστεί από το Δικαστήριο η σχέση μεταξύ των δύο κανονισμών.

7.2. Εξάλλου, το Δικαστήριο ακύρωσε απόφαση του Πρωτοδικείου[11] καθώς και απόφαση της Επιτροπής η οποία αφορούσε άρνηση ως προς την πρόσβαση σε ορισμένα έγγραφα προερχόμενα από κράτος μέλος, βάσει του κανονισμού 1049/2001. Πρόκειται για την απόφαση του Δικαστηρίου της 18ης Δεκεμβρίου 2007 στην υπόθεση C-64/05P Σουηδία κατά Επιτροπής :

Το Δικαστήριο αποφάσισε ότι το άρθρο 4 παράγραφος 5 του κανονισμού δεν χορηγεί στο κράτος μέλος γενικό και άνευ όρων δικαίωμα που να του επιτρέπει να αντιτίθεται κατά τρόπο διακριτικό στη δημοσιοποίηση εγγράφων που προέρχονται από αυτό. Αντιθέτως, το κράτος μέλος οφείλει να αιτιολογήσει την αντίθεσή του σύμφωνα με τις εξαιρέσεις που προβλέπονται στον κανονισμό. Το Δικαστήριο διευκρίνισε ότι όταν δεν υπάρχει αιτιολόγηση το όργανο οφείλει, εφόσον θεωρεί το ίδιο ότι δεν συντρέχει καμία από τις αναφερόμενες εξαιρέσεις, να χορηγήσει δικαίωμα πρόσβασης στο αιτούμενο έγγραφο.

7.3. Διατυπώθηκαν 15 νέες προσφυγές το 2007, εκ των οποίων 6 αναιρέσεις, κατά αποφάσεων της Επιτροπής κατ’εφαρμογή του κανονισμού 1049/2001[12]:

Υπόθεση C-514/07P, Suède/API και Επιτροπή | Υπόθεση C-528/07P, API κατά Επιτροπής | Υπόθεση C-532/07P, Επιτροπή κατά API |

Υπόθεση C-139/07P, Επιτροπή κατά Technische Glaswerke Ilmenau GmbH | Υπόθεση C-122/07P, Eurostrategies SPRL κατά Επιτροπής | Υπόθεση C-107/07P, Friedrich Weber κατά Επιτροπής |

Υπόθεση T-480/07, SIMSA κατά Επιτροπής | Υπόθεση T-479/07, Nuova Agricast srl κατά Επιτροπής | Υπόθεση T-477/07, Cofra srl κατά Επιτροπής |

Υπόθεση T-478/07, Cofra srl κατά Επιτροπής | Υπόθεση T-417/07, Lodato Gennaro & C. Spa κατά Επιτροπής | Υπόθεση T-399/07, Basell Polyolefine GmbH κατά Επιτροπής |

Υπόθεση T-392/07, Guido Strack κατά Επιτροπής | Υπόθεση T-111/07, Agrofert Holding a.s. κατά Επιτροπής | Υπόθεση T-68/07, Landtag Schleswig-Holstein κατά Επιτροπής |

8. Συμπερασματα

8.1. Φύση των αιτήσεων και λόγος άρνησης:

Όπως και κατά τα προηγούμενα έτη, η γενική εικόνα που απορρέει από την ανάλυση των αιτήσεων πρόσβασης είναι ότι σημαντική αναλογία τους αφορά τις δραστηριότητες της Επιτροπής στον τομέα του ελέγχου και της εφαρμογής του κοινοτικού δικαίου. Σε πάρα πολλές περιπτώσεις, αυτές οι αιτήσεις πρόσβασης γίνονται με στόχο την απόκτηση εγγράφων που μπορούν να υποστηρίξουν τη θέση του αιτούντος στο πλαίσιο μιας καταγγελίας, για παράδειγμα σχετικά με εικαζόμενη παράβαση του κοινοτικού δικαίου, ή μιας διοικητικής ή δικαστικής προσφυγής. Πρέπει να σημειωθεί ότι οι αιτήσεις αυτές αφορούν κατά κανόνα σημαντικό όγκο εγγράφων, η ανάλυση των οποίων προϋποθέτει σημαντική διοικητική εργασία.

Επίσης, θα πρέπει να σημειωθεί ότι γίνεται επίκληση της εξαίρεσης σχετικά με την προστασία της διαδικασίας λήψεως αποφάσεων της Επιτροπής κυρίως για να προστατευτεί η λήψη αποφάσεων που αφορούν άτομα. Στον νομοθετικό τομέα, για όλο και περισσότερα έγγραφα χορηγείται άμεση πρόσβαση στο κοινό, χωρίς να χρειαστεί να υποβληθεί πρώτα αίτηση πρόσβασης στην Επιτροπή. Οι Γενικές Διευθύνσεις της Επιτροπής έχουν αναπτύξει τον ιστότοπό τους στο Διαδίκτυο που αφορά ειδικές πολιτικές και κατά τον τρόπο αυτό έχουν θέσει στη διάθεση του κοινού σημαντικό αριθμό δημοσίων εγγράφων.

Επίκληση της εξαίρεσης σχετικά με την προστασία των εμπορικών συμφερόντων, της οποίας σημειώνεται σαφής αύξηση, γίνεται κυρίως στο πλαίσιο των αιτήσεων πρόσβασης που αφορούν υποθέσεις σχετικές με την πολιτική του ανταγωνισμού.

Οι τάσεις αυτές, που επιβεβαιώνονται με τον καιρό, ώθησαν την Επιτροπή να εξετάσει την εκπόνηση πρότασης προς αναδιατύπωση του κανονισμού.

8.2. Εξελίξεις στη νομολογία:

Το Πρωτοδικείο διευκρίνισε αρκετά σημεία:

- όταν σε μια υπόθεση δεν έχει ακόμα πραγματοποιηθεί συνεδρίαση, ισχύει η εξαίρεση "διαδικασίες Δικαστηρίου" χωρίς το όργανο να προβαίνει σε συγκεκριμένο έλεγχο κάθε σχετικού εγγράφου,

- η εξαίρεση "έρευνα" σε περιπτώσεις παράβασης του κοινοτικού δικαίου ισχύει ακόμα και μετά τη συνεδρίαση και μέχρι την απόφαση. Μετά την απόφαση του Δικαστηρίου δεν ισχύει, καταρχήν, αυτή η αιτιολογία,

- η πρόσβαση στα έγγραφα που περιέχουν δεδομένα προσωπικού χαρακτήρα εμπίπτει στην εφαρμογή του κανονισμού 1049/2001. Η εξαίρεση που προβλέπεται στο άρθρο 4 παράγραφος 1 υπό β) αφορά μόνο τα δεδομένα προσωπικού χαρακτήρα που μπορεί να προξενήσουν συγκεκριμένη και ουσιαστική βλάβη στην ιδιωτική ζωή και την ακεραιότητα του ατόμου.

Εξάλλου, το Δικαστήριο ανέτρεψε την ερμηνεία του Πρωτοδικείου σχετικά με το δικαίωμα αντίθεσης του κράτους μέλους στη δημοσιοποίηση εγγράφων που προέρχονται από αυτό και επισήμανε ότι το κράτος μέλος οφείλει να αιτιολογήσει την αντίθεσή του σύμφωνα με τις εξαιρέσεις που προβλέπονται στον εν λόγω κανονισμό.

Στην πρότασή της για την επαναδιατύπωση του κανονισμού, η Επιτροπή λαμβάνει υπόψη της αυτές τις εξελίξεις της νομολογίας.

ΠΑΡΑΡΤΗΜΑ

Στατιστικά στοιχεία σχετικά με την εφαρμογή του κανονισμού 1049/2001

1. Περιεχομενο του μητρωου

2002 | 2.095 | 6.478 | 134 | 116 | 3.066 | 11.889 |

2003 | 2.338 | 6.823 | 135 | 113 | 2.467 | 11.876 |

2004 | 2.327 | 7.484 | 134 | 145 | 2.718 | 12.808 |

2005 | 2.152 | 7.313 | 129 | 126 | 2.674 | 12.394 |

2006 | 2.454 | 6.628 | 129 | 380 | 3.032 | 12.623 |

2007 | 2.431 | 6.647 | 129 | 717 | 3.255 | 13.179 |

Σύνολο | 15.753 | 46.762 | 790 | 1.597 | 21.985 | 86.887 |

Αρχικεσ αιτησεισ

2. Αριθμοσ αιτησεων

2005 (1) | 2006 | 2007 |

3 396 | 3 841 | 4196 |

3. Απαντησεισ

2005 (1) | 2006 | 2007 |

Αριθ. | % | Αριθ. | % | Αριθ. | % |

επιβεβαιωτικεσ αιτησεισ

4. Αριθμοσ αιτησεων

2005 (1) | 2006 | 2007 |

233 | 140 | 273 |

5. Απαντησεισ

2005 (1) | 2006 | 2007 |

Αριθ. | % | Αριθ. | % | Αριθ. | % |

(1) Τα στοιχεία αυτά διαφέρουν αισθητά από τα στοιχεία που παρέχονται στις προηγούμενες εκθέσεις, δεδομένου ότι λαμβάνουν υπόψη μία διευκρίνιση του ορισμού των αιτήσεων που στο εξής εφαρμόζεται για την αξιοποίηση των καταχωρημένων στοιχείων.

Κατανομη των αρνησεων ανα εφαρμοζομενη εξαιρεση (%)

6. Αρχικεσ αιτησεισ

2005 | 2006 | 2007 |

4.1.α προστασία του δημοσίου συμφέροντος - 1η περίπτωση – δημόσια ασφάλεια | 0,28 | 1,53 | 1,19 |

4.1.α. προστασία του δημοσίου συμφέροντος -2η περίπτωση – άμυνα και στρατιωτικές υποθέσεις | 0,21 | 0,60 | 2,23 |

4.1.α. προστασία του δημοσίου συμφέροντος – 3η περίπτωση – διεθνείς σχέσεις | 4,17 | 7,06 | 10,98 |

4.1.α. προστασία του δημοσίου συμφέροντος – 4η περίπτωση – δημοσιονομική, νομισματική και χρηματοοικονομική πολιτική | 2,55 | 1,19 | 1,26 |

4.1.β. Προστασία της ιδιωτικής ζωής και της ακεραιότητας του ατόμου | 3,68 | 4,85 | 5,04 |

4.2. πρώτη περίπτωση Προστασία των εμπορικών συμφερόντων | 7,78 | 8,94 | 10,79 |

4.2. δεύτερη περίπτωση Προστασία των δικαστικών διαδικασιών και της παροχής νομικών συμβουλών | 8,63 | 7,49 | 6,08 |

4.2. τρίτη περίπτωση Προστασία των ενεργειών επιθεωρήσεως, έρευνας και οικονομικού ελέγχου | 41,80 | 30,72 | 23,48 |

4.3. πρώτο εδάφιο Διαδικασία λήψεως αποφάσεων, η απόφαση δεν έχει ακόμα ληφθεί | 12,73 | 14,30 | 12,02 |

4.3. δεύτερο εδάφιο Διαδικασία λήψεως αποφάσεων, η απόφαση έχει ήδη ληφθεί: Απόψεις για εσωτερική χρήση, ως μέρος συζητήσεων και προκαταρκτικών διαβουλεύσεων | 14,36 | 19,06 | 19,29 |

4.5. Άρνηση του κράτους μέλους | 3,82 | 4,26 | 7,64 |

Σύνολο | 100,00 | 100,00 | 100,00 |

7. Επιβεβαιωτικεσ αιτησεισ

2005 | 2006 | 2007 |

4.1.α προστασία του δημοσίου συμφέροντος - 1η περίπτωση – δημόσια ασφάλεια | 0,00 | 0,00 | 0,9 |

4.1.α. προστασία του δημοσίου συμφέροντος -2η περίπτωση – άμυνα και στρατιωτικές υποθέσεις | 0,00 | 0,49 | 0,4 |

4.1.α. προστασία του δημοσίου συμφέροντος – 3η περίπτωση – διεθνείς σχέσεις | 5,31 | 3,40 | 2,2 |

4.2. τρίτη περίπτωση Προστασία των ενεργειών επιθεωρήσεως, έρευνας και οικονομικού ελέγχου | 0,53 | 0,97 | 0,4 |

4.1.β. Προστασία της ιδιωτικής ζωής και της ακεραιότητας του ατόμου | 10,61 | 13,59 | 4,8 |

4.2. πρώτη περίπτωση Προστασία των εμπορικών συμφερόντων | 14,32 | 16,50 | 25,25 |

4.2. δεύτερη περίπτωση Προστασία των δικαστικών διαδικασιών και της παροχής νομικών συμβουλών | 10,88 | 10,19 | 4,8 |

4.2. τρίτη περίπτωση Προστασία των ενεργειών επιθεωρήσεως, έρευνας και οικονομικού ελέγχου | 28,38 | 27,18 | 24,75 |

4.3. πρώτο εδάφιο Διαδικασία λήψεως αποφάσεων, η απόφαση δεν έχει ακόμα ληφθεί | 7,96 | 7,77 | 5,7 |

4.3. δεύτερο εδάφιο Διαδικασία λήψεως αποφάσεων, η απόφαση έχει ήδη ληφθεί: Απόψεις για εσωτερική χρήση, ως μέρος συζητήσεων και προκαταρκτικών διαβουλεύσεων | 12,47 | 9,71 | 11,7 |

4.5. Άρνηση του κράτους μέλους | 9,55 | 10,19 | 19,1 |

Σύνολο | 100,00 | 100,00 | 100,00 |

Κατανομη των αιτησεων

8. Ανα κοινωνικο-επαγγελματικη κατηγορια των αιτουντων (%)

2005 | 2006 | 2007 |

Ακαδημαϊκός χώρος | 10,49 | 32,08 | 31,85 |

Κοινωνία των πολιτών (ομάδες συμφερόντων, βιομηχανία, ΜΚΟ κλπ.) | 29,44 | 17,27 | 17,77 |

Μέλη του κοινού των οποίων δεν αναφέρεται το κοινωνικο-επαγγελματικό προφίλ | 31,89 | 16,55 | 15,33 |

Δημόσιες υπηρεσίες (πλην των οργάνων της ΕΕ) | 12,32 | 15,67 | 15,69 |

Δικηγόροι | 11,00 | 10,43 | 9,69 |

Άλλα όργανα της ΕΕ | 3,78 | 06,85 | 6,75 |

Δημοσιογράφοι | 1,07 | 01,14 | 2,90 |

9. Ανα γεωγραφικη προελευση των αιτησεων (%)

2005 | 2006 | 2007 |

Βέλγιο | 22,63 | 20,26 | 19,86 |

Γερμανία | 13,24 | 18,67 | 15,58 |

Γαλλία | 9,71 | 9,31 | 9,32 |

Ιταλία | 9,77 | 8,41 | 8,18 |

Ηνωμένο Βασίλειο | 6,62 | 5,73 | 5,76 |

Κάτω Χώρες | 5,29 | 5,35 | 4,42 |

Ισπανία | 5,52 | 5,33 | 5,92 |

Αυστρία | 1,92 | 3,18 | 2,71 |

Πολωνία | 1,48 | 2,61 | 2,41 |

Λουξεμβούργο | 0,66 | 2,15 | 2,80 |

Δεν αναφέρονται | 7,44 | 1,64 | 1,16 |

Δανία | 2,14 | 1,55 | 1,23 |

Πορτογαλία | 1,54 | 1,31 | 1,18 |

Σουηδία | 1,10 | 1,24 | 1,46 |

Λιθουανία | 0,28 | 1,21 | 0,55 |

Ελλάδα | 1,92 | 1,20 | 1,50 |

Ιρλανδία | 1,70 | 1,15 | 0,82 |

Τσεχική Δημοκρατία | 0,63 | 1,08 | 0,89 |

Ουγγαρία | 0,60 | 0,95 | 0,86 |

Ηνωμένες Πολιτείες | 0,69 | 0,89 | 0,61 |

Φινλανδία | 0,88 | 0,78 | 1,43 |

Ελβετία | 0,85 | 0,77 | 0,82 |

Άλλες | 0,63 | 1,76 |

Νορβηγία | 0,44 | 0,51 | 0,32 |

Μάλτα | 0,35 | 0,49 | 0,45 |

Σλοβακία | 0,38 | 0,37 | 0,59 |

Εσθονία | 0,13 | 0,37 | 0,29 |

Σλοβενία | 0,19 | 0,31 | 1,80 |

Κύπρος | 0,16 | 0,26 | 0,25 |

Βουλγαρία | 0,25 | 0,25 | 0,94 |

Τουρκία | 0,09 | 0,22 | 0,12 |

Κροατία | 0,09 | 0,22 | 0,43 |

Λετονία | 0,28 | 0,20 | 0,14 |

Ρουμανία | 0,16 | 0,20 | 0,96 |

Ιαπωνία | 0,03 | 0,18 | 0,20 |

Καναδάς | 0,16 | 0,15 | 0,25 |

Αυστραλία | 0,15 | 0,07 |

Ουκρανία | 0,03 | 0,14 | 0,04 |

Λίχτενσταϊν | 0,09 | 0,12 | 0,45 |

Ρωσία | 0,06 | 0,11 | 0,05 |

Ισραήλ | 0,06 | 0,09 | 0,12 |

Κίνα (συμπεριλ. Χόνγκ-Κόνγκ) | 0,06 | 0,08 | 1,01 |

FYROM[13] | 0,03 | 0,08 | 0,04 |

Αλβανία | 0,03 | 0,05 | 0,02 |

Βραζιλία | 0,03 | 0,05 | 0,04 |

Ισλανδία | 0,06 | 0,03 | 0,02 |

Μεξικό | 0,03 | 0,02 | 0,05 |

Αίγυπτος | 0,06 | 0,14 |

Ινδία | 0,03 |

Ταϊβάν | 0,03 |

2005 | 2006 | 2007 |

Χώρες ΕΕ | 89,13 | 93,93 | 92,28 |

Υποψήφιες χώρες | 0,54 | 0,22 | 0,12 |

Άλλες | 3,34 | 3,49 | 4,55 |

Δεν αναφέρονται | 7,50 | 2,37 | 3,05 |

10. Ανα τομεα συμφεροντων (%)

Γενική Διεύθυνση/Υπηρεσία | 2007 |

SG – Γενική Γραμματεία | 10,19% |

JLS – Δικαιοσύνη, ελευθερία και ασφάλεια | 8,45% |

TREN - Ενέργεια και Μεταφορές | 7,54% |

COMP - Ανταγωνισμός | 7,32% |

MARKT - Εσωτερική Αγορά | 6,46% |

ENV - Περιβάλλον | 6,11% |

ENTR - Επιχειρήσεις | 5,48% |

TAXUD - Φορολογία και Τελωνειακή Ένωση | 4,82% |

SANCO - Υγεία και Προστασία των Καταναλωτών | 4,27% |

AGRI - Γεωργία | 4,11% |

RELEX – Εξωτερικές σχέσεις | 4,09% |

REGIO - Περιφερειακή Πολιτική | 3,69% |

ELARG - Διεύρυνση | 3,18% |

EMPL - Απασχόληση και Κοινωνικές Υποθέσεις | 3,10% |

TRADE - Εμπόριο | 2,48% |

ADMIN - Προσωπικό και Διοίκηση | 2,34% |

INFSO - Κοινωνία των Πληροφοριών | 2,21% |

DEV - Ανάπτυξη | 2,12% |

RTD - Έρευνα | 1,64% |

EAC - Εκπαίδευση και Πολιτισμός | 1,58% |

SJ – Νομική υπηρεσία | 1,34% |

BUDG - Προϋπολογισμός | 1,31% |

AIDCO – Υπηρεσία συνεργασίας - EuropeAid | 1,27% |

ECFIN - Οικονομικά και νομισματικά θέματα | 1,07% |

FISH - Αλιεία | 0,95% |

COMM – Υπηρεσία Επικοινωνιών | 0,73% |

OLAF - Ευρωπαϊκή Υπηρεσία Καταπολέμησης της Απάτης | 0,45% |

DGT – Γενική Διεύθυνση Μετάφρασης | 0,40% |

ESTAT - Eurostat | 0,24% |

ADMIN (OIB) | 0,22% |

ECHO – Υπηρεσία ανθρωπιστικής βοήθειας | 0,21% |

CAB – Ιδιαίτερο γραφείο επιτρόπων | 0,16% |

PMO - Γραφείο διαχείρισης και εκκαθάρισης των ατομικών δικαιωμάτων | 0,13% |

IAS – Εσωτερικός έλεγχος | 0,10% |

EPSO – Υπηρεσία προσλήψεων | 0,08% |

BEPA - Σώμα Συμβούλων Ευρωπαϊκής Πολιτικής | 0,06% |

DIGIT | 0,03% |

OPOCE – Υπηρεσία επισήμων εκδόσεων | 0,03% |

FC – Δημοσιονομικός έλεγχος | 0,02% |

JRC – Κοινό Κέντρο Ερευνών | 0,02% |

SCIC – Κοινή Υπηρεσία Διερμηνείας-Συνεδριάσεων | 0,02% |

Σύνολο: | 100,00% |

[1] ΕΕ L 145 της 31.5.2001, σ. 43

[2] Για περισσότερες πληροφορίες σχετικά με την πολιτική διαφάνειας, βλ. Γενική Έκθεση για τη δραστηριότητα της Ευρωπαϊκής Ένωσης κατά το έτος 2007 στην ακόλουθη διεύθυνση: http://europa.eu/generalreport/fr/2007/rg10.htm

[3] COM (2007) 185 της 18 Απριλίου 2007.

[4] «έγγραφα που προέρχονται από τα θεσμικά όργανα ή τους οργανισμούς που ιδρύουν, από τα κράτη μέλη, τις τρίτες χώρες ή διεθνείς οργανισμούς, τα οποία διαβαθμίζονται ως "TRÈS SECRET/TOP SECRET", "SECRET" ή "CONFIDENTIEL" σύμφωνα με τους κανόνες των σχετικών οργάνων οι οποίοι προστατεύουν βασικά συμφέροντα της Ευρωπαϊκής Ένωσης ή ενός ή περισσοτέρων κρατών μελών της στους τομείς που προβλέπονται στο άρθρο 4 παράγραφος 1 στοιχείο α), και κυρίως στους τομείς της δημόσιας ασφάλειας, της άμυνας και των στρατιωτικών υποθέσεων» (άρθρο 9 παράγραφος 1)

[5] Για τις λεπτομερείς πληροφορίες σχετικά με αυτές τις υποθέσεις, βλ. http://www.euro-ombudsman.eu.int/decision/en/default.htm

[6] Περίπτωση που καταχωρήθηκε από λάθος στην προηγούμενη έκθεση

[7] idem

[8] Υπόθεση για την οποία έχει κατατεθεί προσφυγή ενώπιον του Πρωτοδικείου

[9] idem

[10] Κανονισμός της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 2/01/2001, σ.1).

[11] Απόφαση της 30ής Νοεμβρίου 2004, IFAW Internationaler Tierschutz-Fonds κατά Επιτροπής (T-168/02)

[12] Για τις λεπτομερείς πληροφορίες σχετικά με αυτές τις υποθέσεις, βλ. http://curia.europa.eu/jurisp/cgi-bin/form.pl?lang=fr

[13] Πρώην Γιουγκοσλαβική Δημοκρατία της Μακεδονίας